"Credem intr-un miracol" - aceasta a fost deviza de la care turcii au pornit confruntarea cu Real Madrid. Elanul lor a fost anulat rapid de un gol marcat de Ronaldo, insa desfasurarea partidei a fost de poveste.
Dupa 3-0 in tur, Real Madrid a crezut ca poate astepta nepasatoare trecerea timpului, profitand de golul pe care Cristiano ROnaldo l-a reusit in minutul 7, dintr-o pasa a lui Khedira.
Turcii si-au revenit cu greu dupa primirea golului, au trimis primul sut pe poarta lui Lopez abia in minutul 38, prin Sneijder, insa in partea secunda s-au dezlantuit.
Totul a inceput la capatul unei ocazii uriase pe care Ronaldo a ratat-o in minutul 57 - sut modest din fata portii aproape goale.
Pe contraatac, Galatasaray a reusit egalarea prin Eboue, care a sutat violent in vinclu, fara nicio sansa pentru Lopez.
Turcii mai aveau nevoie de patru goluri, insa au crezut intr-un miracol si au dat totul pana la final. Iar cand vedetele Sneijder si Drogba si-au intrat in ritm, visul parea ca se poate transforma in realitate.
A fost nevoie de doua minute de magie, 71 si 72, iar Sneijder si Drogba au marcat doua goluri superbe. Olandezul si-a facut mingea perfect pentru golul de 2-1, in timp ce Drogba l-a rapus pe Lopez cu calcaiul.
Jose Mourinho a mutat insa defensiv prin introducerea lui Albiol, iar ofensiva gazdelor a fost domolita. Galatasaray n-a reusit minunea, insa gandurile turcilor se indreapta catre un penalti neacordat dupa o intrare asupra lui Drogba, in minutul 67. Si in meciul tur, turcii au solicitat un penalti.
Ultimul cuvant l-a avut Cristiano Ronaldo, care a inchis partida si a mai spalat din rusine printr-un gol marcat in prelungiri.
Real Madrid merge insa in semifinalele Ligii Campionilor, urmand sa-si afle adversara intr-o tragere la sorti ce va fi transmisa vineri in direct de site-ul Ziare.com, de la ora 13:00.
In semifinale, Real Madrid nu va putea conta pe Arbeloa, care a fost eliminat stupid.
GALATASARAY - REAL MADRID 3-2
Finalul meciului! Real Madrid se califica in semifinale!
90+3 - Amrabat vede cartonasul galben.
90+3 - Ronaldo inscrie cu un sut puternic la coltul scurt! Mourinho si Terim se imbratiseaza pe margine!
Info: In celalalt meci, Borussia Dortmund conduce cu 3-2 pe Malaga.
90 - Arbeloa vede inca un cartonas galben pentru proteste si este eliminat.
89 - Arbeola vede cartonasul galben.
86 - Real Madrid a mai echilibrat jocul dupa intrarea lui Albiol.
82 - Albiol intra in locul lui Ozil.
81 - Drogba inscrie pentru Galata, dar reusita e anulata corect pentru offside.
79 - Elmander intra in locul lui Eboue.
Info: In celalalt meci al serii, Malaga conduce cu 2-1 la Dortmund.
73 - Schimbare Real: Benzema intra in locul lui Higuain.
72 - GOL GALATASARAY! Drogba inscrie printr-o o reluare fabuloasa cu calcaiul din sase metri! Turcii mai au nevoie de doua goluri!
71 - GOL GALATASARAY! Sneijder inscrie cu un sut plasat din 12 metri dupa o pasa a lui Sabri si o aduce pe Galata in avantaj!
67 - Turcii cer penalti dupa o interventie asupra lui Drogba. Ivorianul se resimte. Se putea acorda penalti.
63 - Sabri intra in locul lui Bulut.
62 - Sneijder suteaza pe langa poarta din opt metri!
57 - GOL GALATASARAY Eboue egaleaza cu un sut bomba din marginea careului, mingea s-a dus direct in vinclu!
57 - Ronaldo primeste excelent in fata portii de la Di Maria, dar reia modest, pe langa poarta, dintr-o pozitie ideala!
53 - Khedira s-a accidentat destul de grav si are nevoie de ingrijiri medicale.
49 - Inan trage mult peste poarta de la 30 de metri.
46 - Se reia jocul!
45 - Pauza!
45 - Eboue vede cartonasul galben.
42 - Bulut trage peste poarta lui Lopez si isi pune mainile in cap.
Info: Borussia Dortmund egaleaza la unu in meciul cu Malaga.
38 - Sneijder trage pe jos din marginea careului, Lopez retine fara emotii.
34 - Lovitura libera pentru turci de la 30 de metri, insa sutul lui Inan e blocat de zid.
30 - Schimbare Real Madrid: Arbeloa intra in locul lui Essien.
25 - Ronaldo da o pasa cu calcaiul si-l lasa singur cu portarul pe Di Maria, dar sutul acestuia trece milimetric peste.
Info: In celalalt meci al serii, Malaga deschide scorul pe terenul lui Dortmund.
20 - Wesley Sneijder vede cartonasul galben.
15 - Higuain se accidenteaza la mijlocul terenului, dar se ridica dupa ce observa ca jocul nu se intrerupe.
11 - Real Madrid face un pressing avansat, turcii nu pot sa iasa din propria jumatate.
7 - GOL REAL MADRID! Ronaldo inscrie cu o reluare din patru metri dupa o centrare puternica din banda dreapta trimisa de Khedira.
7 - Ozil trimite doua centrari, Drogba respinge.
3 - Contraatac fulgerator al spaniolilor, purtat de Di Maria. Sutul argentinianului de la 30 de metri trece putin pe langa poarta. Muslera, iesit la 20 de metri, respinge salvator.
1 - Fluier de start!
Echipele de start:
GALATASARAY: Muslera; Riera, Gokhan Zan, Semih Kaya, Eboue; Selcuk Inan, Melo, Hamit Altintop; Sneijder; Umut Bulut, Drogba
Rezerve: Iscan, Hakan Balta, Sarioglu, Aydin Yilmaz, Kurtulus, Amrabat, Elmander.
REAL MADRID: Diego Lopez, Coentrao, Varane, Pepe, Essien, Khedira, Modric, Ozil, Di Maria, Cristiano Ronaldo e Higuain.
Rezerve: Casillas, Marcelo, Arbeloa, Albiol, Callejon, Benzema, Morata.
In prima mansa, Real Madrid s-a impus cu 3-0 dupa un meci dominat categoric.
Meciul este televizat de posturile Digi Sport 1 si Dolce Sport 1.
In celalalt meci al serii, Borussia Dortmund intalneste Malaga. Cele doua echipe pornesc de la 0-0 in prima mansa.